25/01/2016 | Administración LocalMunicipal
A Coruña
Secretaría Xeral
Información pública

ANUNCIO A Alcaldía-Presidencia, con data 15 de decembro de 2015, ditou o seguinte Decreto: “DECRETO POLO QUE SE COMPLEMENTA A ESTRUTURA DA ADMINISTRACIÓN MUNICIPAL EXECUTIVA SE ESTABLÉCE A DIRECCIÓN DE APOIO Á ÁREA DE REXENERACIÓN URBANA E VIVENDA. En virtude do establecido polo Título X da Lei 7/85, de 2 de abril, de Bases do Réxime Local, o Regulamento Orgánico Municipal (ROM) deste Excmo. Concello (BOP do 13 de decembro de 2004), regula os niveis esenciais da organización municipal. De acordo co disposto no artigo 122 do ROM, corresponde a esta Alcaldía establecer a organización e estrutura da Administración executiva do Excmo. Concello. O marco da actual configuración das Áreas Municipais de Xestión foi establecido polo Decreto de 18 de xuño de 2015. A organización administrativa actualmente existente é a resultante da Relación de Postos de Traballo e organigramas aprobados, que serven de referencia a esta resolución. O citado Decreto de 18 de xuño de 2015 estableceu a estrutura municipal executiva mediante a creación de tres Direccións, ás que se engadiu, por Decreto de 7 de outubro, a Dirección de Economía e Facenda. Proponse agora a modificación da dita estrutura creando unha nova Dirección dentro da área de Rexeneración Urbana e Dereito á Vivenda que se encargue dos servizos de urbanismo, rehabilitación, vivenda, infraestructuras, servizos e talleres. O obxectivo da medida adoptada é o de conseguir deseñar unha estrutura municipal máis executiva, áxil e eficaz, que cumpra a súa misión con arranxo aos principios de economía e eficiencia. Trátase de coordinar e mellorar a operatividade dos servizos encargados do desenvolvemento da xestión urbanística, de infraestructuras e servizos. A natureza executiva dos órganos directivos aconsella atribuírlles delegacións de determinadas atribucións do Alcalde, e dalgunhas que corresponden á Xunta de Goberno Local. Por todo iso e de conformidade co disposto nos artigos 122 e seguintes do Regulamento Orgánico Municipal, RESOLVO: De acordo co disposto no Decreto desta Alcaldía de data 18 de xuño de 2015, nos artigos 125 a 138 do ROM, e nas diferentes organigramas administrativos vixentes que establecen a estrutura dos diferentes servizos municipais, a estrutura da Administración Municipal Executiva deste Excmo. Concello complétase co establecido nos números seguintes: 1. Conforme ao establecido no artigo 129 do ROM, dentro da Área de Rehabilitación Urbana e Dereito á Vivenda unha Dirección de Apoio, que ostentará a natureza de órgano directivo e as funcións establecidas no artigo 131 do ROM, debendo coordinarse funcionalmente con aquelas concellerías que teñan atribuída delegación sobre funcións ou servizos que se adscriben administrativamente a esta Dirección. Da Dirección de Apoio á Área de Rexeneración Urbana e Vivenda dependerá a seguinte estrutura administrativa: 1. Servizos xeráis de urbanismo.2. Servizo de Planeamento e Xestión.3. Servizo de Intervención da Edificación e Disciplina Urbanística.4. Servizo de Rehabilitación e Vivenda.5. Servizo de Infraestruturas.6. Servizo de Alumeado Público. Así mesmo, asumirá as funcións que a Concelleira lle encomende en relación con outras materias delegadas a ela no Decreto de 15 de xuño de 2015 ou pola Xunta de Goberno Local. Deléganse ao titular da Dirección de Apoio á Área de Rehabilitación Urbana e Vivenda, as seguintes atribucións: ● Dirixir, xestionar, inspeccionar e impulsar os servizos ao seu cargo, sen prexuízo da superior facultade de dirección, que corresponde ao Alcalde, Tenente de Alcalde e Concelleiro Delegado. ● Ditar actos administrativos regrados e os de mero trámite nos procedementos que lle encomende o/a Tenente de Alcalde. ● Incoar e resolver os expedientes de declaración de estado ruinoso das edificacións e, no seu caso, ditar as ordes de execución que procedan. ● Incoar e resolver os procedementos para repoñer a legalidade urbanística, adopción de medidas cautelares e de policía en canto ao uso, execución de obras e instalacións, conforme ao previsto nos artigos 209 a 215 da Lei 9/2002, de Ordenación Urbanística e Protección do Medio Rural de Galicia (LOUGA). ● Incoar os expedientes por incumprimento dos deberes de edificar ou rehabilitar, conforme ao previsto nos artigos 190, 191 e 192 da LOUGA. ● Incoar os procedementos sancionadores por infraccións urbanísticas previstas no artigo 217, apartados 3 e 4 da LOUGA. ● Resolver os expedientes sancionadores incoados por infraccións urbanísticas leves previstas no artigo 217.4 da LOUGA. ● Remisión de informes á administración autonómica en expedientes de autorización comercial ou industrial da súa competencia que teñan previsto este trámite. ● Impulsar a execución dos acordos de natureza urbanística adoptados polo Pleno, a Xunta de Goberno Local, a Alcaldía, o Tenente de Alcalde da área e a propia Dirección. ● Asinar as notificacións dos acordos e resolucións ditados nos expedientes tramitados polos servizos ao seu cargo, e en xeral as comunicacións con particulares, con excepción das que correspondan á Secretaría Xeral do Pleno e á Oficialía Maior. ● Subscribir os anuncios e edictos necesarios para a publicación dos trámites e resolucións de información pública dos procedementos administrativos a cargo dos seus servizos. ● Autorizar, dispoñer, recoñecer e liquidar as obrigacións dos expedientes de gasto da área, ata un importe de DOCE MIL EUROS (12.000,00 €) IVE excluído, en gastos de investimento e TRINTA MIL EUROS (30.000,00 €) IVE excluído, en gasto corrente, coas limitacións cualitativas sinaladas nas normas de coordinación da Disposición Adicional Segunda. Esta facultade leva incluída a de autorizar os correspondentes documentos contables. ● Ordenar os pagos con cargo á conta de habilitación ou anticipo de caixa dos servizos ao seu cargo, de conformidade co establecido nas Bases de Execución do Orzamento e restante normativa de aplicación, así como aprobar as respectivas contas xustificativas. ● En caso de ausencia ou enfermidade do titular, as atribucións anteriores serán exercidas polo Director dá área ou funcionario que se designe.2. Serán de aplicación as Regras de Coordinación establecidas no apartado SEGUNDO do Decreto de 18 de xuño de 2015.3. Corresponde á Xunta de Goberno Local, ditar as medidas necesarias que, en materia de relacións de postos de traballo, nomeamento de titulares de organos directivos e xestión económica competencia da mesma, deríven deste Decreto.4. Notifíquese este Decreto aos titulares das Áreas de Xestión e Servizos Municipais e publíquese no Boletín Oficial da Provincia, para os efectos previstos no artigo 13.3 da Lei 30/1992, de 26 de novembro. Casas Consistoriais da Coruña, a quince de decembro de 2015. O ALCALDE, Asdo.” A Coruña, 14 de xaneiro de 2016. O ALCALDE PD. D.ª M.ª Eugenia Vieito Blanco